'n Pampoen vir Kersfees | Naledi
Knapsekêrels1 x R175.00
Tuis/Nuwe Vrystellings, Katalogus/'n Pampoen vir Kersfees
View cart "Knapsekêrels" was bygevoeg in jou mandjie.
'N PAMPOEN VIR KERSFEES
'n Pampoen vir Kersfees is 'n versameling van die rubrieke wat Hennie van Coller die afgelope twintig jaar skryf vir Volksblad.
Die aanvanklike opdrag aan hom as rubriekskrywer was om 'n aantal stukke oor sy Nederlandse verblyf te skryf. Baie van hierdie gekose rubrieke handel daarom oor reise, stede en buitelandse ervarings. As akademikus, pryswenner-kok én wynmaker skryf hy gevolglik ook graag oor die letterkunde, kos en wyn. Die rubriek is 'n meerkantige sub-genre wat soms na aan die essay beweeg en soms weer oorhel na die rasegte (kort) kortverhaal soos duidelik geïllustreer in hierdie versameling. In die tipiese rubriek is die skrywer daarvan (as gefiksionaliseerde "ek") nog duideliker aanwesig as in enige ander persoonlike skryfwerk: Sý voor- en afkeure, sý belangstellings en sý hebbelikhede staan voorop. Dit word gerelativeer deur selfspot, satire, ironie en humor; elemente wat almal skering en inslag vorm in Van Coller se rubrieke.
Hierdie bundel is 'n eerlike en soms onthutsende besinning oor dit waaroor ons dink en waarbinne ons leef. Dit is leesstof vir elke betrokke leser wat ingelig wil wees en omgee vir 'n kollektiewe samespraak oor die mens, die land en die periferie daarvan.
Prof. Anthea van Jaarsveld
'n Pampoen vir Kersfees quantity
Kategorieë Katalogus, Nuwe Vrystellings Tag: Rubrieke
Prof. H.P. (Hennie) van Coller is buitengewone professor by die NWU en uitstaande professor (emeritus) van die UV. Hy was voorsitter van die Suid-Afrikaanse akademie vir Wetenskap en Kuns, skrywer en redakteur van byna dertig boeke en het meer as 140 wetenskaplike artikels en nog 'n veertigtal akademiese bydraes in boeke op sy naam. Hy is die ontvanger van talle pryse en toekennings, onder andere die Gustav Prellerprys vir literatuurwetenskap en literêre kritiek en die D.F. Malanprys vir uitstaande bydraes in Afrikaans. Van sy kortverhale is 'n versamelbundels opgeneem (onder andere in Die bruid en ander verhale), hy publiseer 'n digbundel, Soom en vertaal ook gedigte van Luuk Gruwez ( Bandelose gedigte, 2009) en Suiker van Hugo Claus (2017).